**Deciziile Consiliului I. P. „Camera de Stat pentru Supravegherea Marcării”**

**aprobate în ședința din 24.07.2019**

Extras din procesul verbal nr.4 din 24.07.2019 al ședinței Consiliului I.P.”CSSM”

Ordinea de zi a ședinței Consiliului:

1. Aprobarea dării de seamă pentru trimestrul II, cumulativ semestrul I al anului 2019.
2. Examinarea propunerii privind repartizarea profitului net obținut de către Î.S. ”CSSM de pe lîngă Ministerul Finanțelor” în perioada 01ianuarie – 06 mai 2019.
3. Examinarea necesității evaluării activelor I.P. ”CSSM” în urma recomandării Curții de Conturi.
4. Diverse**.**

Cu referință la prima chestiune din agenda ședinței Consiliului s-a raportat despre rezultatele economico-financiare pozitive ale I.P. ”CSSM” obținute pe parcursul semestrul I al anului 2019. Concomitent, s-a raportat despre cantitatea articolelor din metale prețioase prezentate la Camera de Stat pentru Supravegherea Marcării pentru probare și marcare, diagnosticarea pietrelor, analize de la ateliere de bijuterii, întreprinderi comerciale, organe de drept, persoane particulare. S-a raportat despre vizită de lucru a delegației I.P.”CSSM” în Rusia, la Inspecția de Stat pentru Supravegherea Marcării din or.Moscova și regiunea Moscovei din cadrul Instituției Federale de Stat ”Camera de Marcare a Rusiei” de pe lîngă Ministerul Finanțelor al Federației Ruse.

S-a decis aprobarea dării de seamă pentru trimestrul II, cumulativ semestrul I al anului 2019.

Referitor la a doua chestiune din ordinea de zi s-a decis repartizarea profitului net după cum urmează - 25 % la bugetul de stat și 75% pentru fondul de dezvoltare al I.P.”CSSM”.

Cu referință la a treia chestiune din agendă Consiliul a decis consultarea suplimentară necesității evaluării activelor I.P. ”CSSM” cu specialiștii Curții de Conturi , Direcției contabilitatea în sectorul corporativ, Secției finanțe al MF și reexaminarea chestiuni în cauză la următoarea ședință a Consiliului.

Referitor la a patra chestiune din ordinea de zi s-a decis respectarea procedurii de achiziții conform Planului de achiziții pentru semestrul II reieșind din prevederile Legii nr.131/2015 privind achizițiile publice.